CELEX: C2006/165/58
Language: sk
Date: 2006-07-15 00:00:00
Title: Vec T-135/06: Žaloba podaná  5. mája 2006  – Al-Faqih/Rada

15.7.2006   
            
            
               SK
            
            
               Úradný vestník Európskej únie
            
            
               C 165/29
            
         Žaloba podaná 5. mája 2006 – Al-Faqih/Rada
   (Vec T-135/06)
   (2006/C 165/58)
   Jazyk konania: angličtina
   Účastníci konania
   
      Žalobca: Al-Bashir Mohammed Al-Faqih (Birmingham, Spojené kráľovstvo) (v zastúpení: N. Garcia, solicitor, S. Cox, barrister)
   
      Žalovaná: Rada Európskej únie
   Návrhy žalobcu
   
               —
            
            
               zrušiť článok 2 nariadenia Rady (ES) č. 881/2002 z 27. mája 2002 zmeneného a doplneného nariadením Rady (ES) č. 561/2003 z 27. marca 2003 a nariadením Komisie (ES) č. 246/2006 z 10. februára 2006 ako aj označenie mena žalobcu v prílohe I,
            
         
               —
            
            
               zaviazať Radu na náhradu trov konania.
            
         Žalobné dôvody a hlavné tvrdenia
   Žalobca je líbyjský štátny príslušník s bydliskom v Spojenom kráľovstve. Žalobca okrem iného navrhuje zrušiť nariadenie č. 246/2006 (1), ktoré zaradilo jeho meno do zoznamu osôb, skupín a subjektov spojených s Usámom bin Ládinom, sieťou Al-Qaida a Talibanom, ktorých finančné prostriedky boli podľa článku 2 nariadenia č. 881/2002 (2) zmrazené.
   Žalobca uvádza, že Rada nemala právomoc prijať článok 2 nariadenia č. 881/2002 v znení zmien a doplnkov, keďže články 60, 301 a 308 ES jej túto právomoc nepriznávali. Okrem toho Rada a Komisia zneužila svoje právomoci, keďže článok 2 nariadenia č. 881/2002 v znení zmien a doplnkov nesleduje ciele článkov 60, 301 a 308 ES.
   Ďalej žalobca uvádza, že článok 2 nariadenia č. 881/2002 v znení zmien a doplnkov je v rozpore so základnými zásadami práva Spoločenstva, predovšetkým so zásadami subsidiarity, proporcionality a ochrany základných práv.
   Nakoniec sa žalobca odvoláva na porušenie dôležitého procesného pravidla pri príjmaní článku 2 nariadenia č. 881/2002 v znení zmien a doplnkov, a to požiadavky, aby Rada a Komisia dostatočne zdôvodnili, prečo opatrenia považované za nevyhnutné nemôžu prijať jednotlivé členské štáty.
   
      (1)  Nariadenie Komisie (ES) č. 246/2006 z 10. februára 2006, ktorým sa šesťdesiaty tretíkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Kaída a Talibanom a zrušuje nariadenie Rady (ES) č. 467/2001 (Ú. v. EÚ L 40, 2006, s. 13).
   
      (2)  Nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám spojeným s Usámom bin Ládinom, sieťou Al-Qaida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane (Ú. v. ES L 139, s. 9; Mim. vyd. 18/001, s. 294).